Полацкі раённы выканаўчы камітэт

Полацкі раённы выканаўчы камітэт — выканаўчы і распарадчы орган мясцовага кіравання базавага тэрытарыяльнага ўзроўню на тэрыторыі Полацкага раёна Віцебскай вобласці Беларусі. Падсправаздачны і падкантрольны Прэзідэнту Рэспублікі Беларусь і Віцебскаму аблвыканкаму, падсправаздачны таксама Полацкаму раённаму Савету дэпутатаў па пытаннях, аднесеных да яго кампетэнцыіЗакон Республики Беларусь от 4 января 2010 г. № 108-З «О местном управлении и самоуправлении в Республике Беларусь» . Агульнае кіраўніцтва дзейнасцю райвыканкама ажыццяўляе Старшыня выканкама. Выканаўчы камітэт размешчаны ў цэнтры горада Полацка, у будынку былога абкама КПБ Полацкай вобласці па вул. Талстога, 6.

 Гісторыя 
міні|злева|Даваенны будынак райвыканкама
У пачатку 1920-х гадоў райвыканкам часова месціўся на вул. Фрунзэ № 5. Да самай Вялікай Айчыннай вайны райвыканкам са сваімі аддзеламі размяшчаўся ў доме купца Брэйдо па вул. К. Маркса № 9. Будынак райвыканкама пацярпеў ад нямецкай бамбардзіроўкі горада 3 ліпеня 1941 года. Хаця камандаванне не абвясціла эвакуацыі, але райкам, райвыканкам, гарсавет палічылі, што насельніцтву трэба сыйсці з горада. Адразу пасля вызвалення горада прыбыла аператыўная група, старшынёй райвыканкама быў прызначаны У. К. Шэндзелеў, адзін з кіраўнікоў партызанскага руху ў Віцебскай вобласці

Пасля вайны райвыканкам месціўся на вул. К. Маркса недалёка ад злучэння з вул. Кастрычніцкай у дамах былога гародніка Галёркіна. Пасля скарачэння органаў НКУС і стварэння КДБ іхні будынак, збудаваны пасля вайны на вул. Талстога № 6, быў заняты пад камітэт КДБ, гарвыканкам і райвыканкам. Будынкі райвыканкама былі перададзеныя прафесійнай школе механізацыі сельскай гаспадаркі № 13.

 Структура 
 Упраўленне па працы, занятасці і сацыяльнай абароне;
 Упраўленне сельскай гаспадаркі і харчавання;
 Упраўленне справамі;
 Упраўленне эканомікі, гандлю і паслуг;
 Упраўленне адукацыі;
 Аддзел спорту і турызму;
 Юрыдычны аддзел;
 Сектар па працы са зваротамі грамадзян і юрыдычных асоб;
 Аддзел архітэктуры і будаўніцтва;
 Упраўленне землеўпарадкавання;
 Аддзел ідэалагічнай працы і па справах моладзі;
 Аддзел культуры;
 Аддзел жыллёва-камунальнай гаспадаркі;
 Аддзел арганізацыйна-кадравай працы;
 Аддзел запісу актаў грамадзянскага стану;
 Аддзяленне бухгалтарскага ўліку і справаздачнасці;
 Фінансавы аддзел;
 Аддзел унутраных спраў.

 Старшыні 
 Валерый Палідавец
 лістапад 2007—2019 — Мікалай Мікалаевіч Шаўчук
 з 26 снежня 2019 — Ігар Іванавіч Марковіч.

 Спасылкі 


Катэгорыя:Арганізацыі Полацка
Катэгорыя:Раённыя выканаўчыя камітэты Віцебскай вобласці
Катэгорыя:Полацкі раён
Катэгорыя:Вуліца Талстога (Полацк)